ANC se verkiesingsveldtog by Kaapstadse JazzfeesANC-hoës sal na verwagting hul verkiesingshoede opsit tydens die Kaapstadse jazzfees wat hierdie naweek plaasvind. Jackson Mthembu, woordvoerder van die ANC, het Saterdag gesê dit is ŉ “toeval” dat die party se nasionale uitvoerende komitee juis in die Moederstad vergader terwyl dié vermaaklikheidsgebeurtenis plaasvind. “Ons het kontak met alle sektore van die samelewing, insluitend musikante en kunstenaars. Die toeval is wonderlik vir die ANC,” het hy gesê. Kaartjies na die jazzfees is uitverkoop nog lank voordat die konserte begin het. ŉ Naweekkaartjie kos R795 per persoon en ŉ dagkaartjie kos R490 per persoon. Maatskappye borg gereeld hul kliënte en spesiale gaste soos politici met kaartjies. -SAPA